钦定古今图书集成/明伦汇编/氏族典/第502卷 > 陆让
## 钦定古今图书集成/明伦汇编/氏族典/第502卷 > 陆让

按《隋书列女传》：陆让母冯氏，性仁爱，让孽子也。仁寿
中，为番州刺史，数有聚敛，赃货狼籍，为司马所奏，按
罪当死。将就刑，冯氏蓬头垢面，诣朝堂上表求哀，词
情甚切。上愍然，为之改容曰：“冯氏以嫡母之德，足为
世范，慈爱之道，义感神人。特宜矜免，用奖风俗。让可
减死，除名为民。”